open-index/open-wikipedia-markdown huggingface dataset:
בן כהן (שחקן רוגבי)

**בנג'מין כריסטופר "בן" כהן** (באנגלית: **Benjamin Christopher "Ben" Cohen**; נולד ב-14 בספטמבר 1978) הוא שחקן רוגבי אנגלי לשעבר ואקטיביסט נגד הומופוביה. כהן היה חבר בנבחרת אנגליה ברוגבי בין 2000 ל-2006.

## ביוגרפיה
כהן נולד וגדל בנורת'המפטון. דודו הוא כדורגלן נבחרת אנגליה לשעבר ג'ורג' כהן. אף ששם משפחתו של כהן מרמז על מוצא יהודי, משפחתו של כהן אינה יהודית. לדבריו, ככל הנראה אבי סבו נישא לאישה לא-יהודייה.

כהן החל לשחק רוגבי בגיל 12, במועדות נורת'המפטון אולד סקאוטס. בגיל 17 הצטרף לנורת'המפטון סיינטס, מליגת העל האנגלית ברוגבי. הוא שיחק במדי הקבוצה במשך 11 עונות. בין היתר, היה שותף להישג השיא של הקבוצה, כשסיימה במקום השני בליגה בשנת 1999, והיה שותף לזכייה בגביע היינקן בשנת 2000.

בשנת 2007 עזב כהן את נורת'המפטון, ועבר לשחק במדי המועדון הצרפתי בריב, מהעיר בריב לה גיארד שבחבל לימוזן. לאחר שתי עונות בקבוצה זו, שב לאנגליה, והצטרף לסייל שארקס, מהעיר סייל שבפרוורי מנצ'סטר. בדצמבר 2010 נפצע בברכו במהלך משחק נגד לסטר טייגרס. הנהלת סייל שארקס הודיעה כי לא תחדש את חוזהו, ובמאי 2011 הודיע על פרישה מרוגבי.

בנוסף לקריירה במועדונים, היה כהן חבר בנבחרת אנגליה ברוגבי בין 2000 ל-2006, והוא מדורג במקום העשירי ברשימת צוברי הנקודות של הנבחרת בכל הזמנים. את משחק הבכורה שלו ערך במשחק מול אירלנד במסגרת טורניר שש האומות, בפברואר 2000. בשנת 2003 היה שותף לזכייתה של הנבחרת בגביע העולם ברוגבי, שנערך באוסטרליה. הוא נכלל בתחילה גם בסגל הנבחרת לגביע העולם שנערך בדרום אפריקה ב-2007, אך ויתר על ההשתתפות כדי לשהות לצד רעייתו ההרה.

## חיים אישיים
כהן ואשתו אבי בלייני התחתנו ב-2003, ולהם שתי בנות-תאומות. אולם נפרדו ב-2014, והתגרשו ב-2016. כשבאותה שנה החל בזוגיות עם קריסטינה ריהנוף , עמיתתו לשעבר ב"רוקדים עם כוכבים (בריטניה)", ולהם בת משותפת.

כהן הוא לקוי שמיעה. שמיעתו נמוכה בכ-30% מהשמיעה התקינה, והוא אינו מסוגל לשמוע קולות דיבור.

### אקטיביזם
לאחר פרישתו מרוגבי, הקים כהן את Ben Cohen StandUp Foundation, עמותה הפועלת נגד הומופוביה ובריונות. גם בעת שהיה ספורטאי פעיל התבטא כהן נגד הומופוביה ובעד זכויות להט"ב, ובשנת 2010 תרם את מגן האשכים שלו למכירה פומבית שערך ארגון GMFA, העוסק במודעות ובמלחמה באיידס בקרב הומוסקסואלים. כהן נחשב גם לגיי אייקון, והופיע על מספר שערים של מגזינים המיועדים לקהילה הגאה, בהם אאוט ואטיטיוד.

## קישורים חיצוניים

* 
* בן כהן באתר ESPN

## הערות שוליים

קטגוריה:שחקני רוגבי בריטים
קטגוריה:ספורטאים אנגלים
קטגוריה:חברים במסדר האימפריה הבריטית
קטגוריה:פעילים למען זכויות להט"ב בבריטניה
קטגוריה:כבדי שמיעה בריטים
קטגוריה:חברי היכל התהילה הלאומי לספורט גאה
קטגוריה:ספורטאים לקויי שמיעה
קטגוריה:בריטים שנולדו ב-1978
יצחק אייזיק איש-שלום

הרב **יצחק אייזיק איש-שלום** (**פרידמן**) (ז' באדר תרל"ה - ז' בתשרי תש"ד; 1875 - אוקטובר 1943) היה רב בקורשן וטבריג בליטא, ולאחר עלותו ארצה רבה של נחלת יצחק. כמו כן, היה פעיל בתנועה הציונית.

## חייו
נולד בקובנה לרב יוסף פרידמן, רב עיירה בפלך יקטרינוסלב. את ראשית תורתו קיבל מאביו. בהיותו בן 12 החל ללמוד בישיבת קובנה, ולאחר מכן למד בישיבת טלז אצל הרב אליעזר גורדון. שם נשא לאישה את חנה, בת ר' מאיר הלפרין.

לאחר נישואיו למד בכולל האברכים בקובנה והכשיר עצמו לרבנות. בשנת תרס"ה נתמנה לרב בעיירה גרזד, פלך קובנה, שם חיבר את ספריו: "ישראל ותורתו" בדרוש, ו"אמרי בינה"- פתגמים. בשנת תרע"ד נתמנה לרב בקורשן, פלך קובנה, שם ישב 14 שנה. באותה תקופה חיבר את ספריו "טל תחיה" ו"הגיון יצחק" - לקט דברי תורה לסיומי מסכתות. לאחר מכן נתמנה לרב בעיר טבריג, בה חיבר את "חקר יצחק". 

בשנת תרצ"ד עלה לארץ ישראל כתייר, וביקר במושבה "נחלת יצחק" שמייסדיה היו יוצאי ליטא ומהם מכריו. לאחר שלושה חודשים חזר לטבריג, וכעבור שנה, בחג הסוכות תרצ"ה, עלה ארצה והתיישב בנחלת יצחק, שם נתמנה לכהן כרב השכונה הראשון. מינויו נעשה יחד עם חנוכת בית הכנסת הראשון בשכונה, בכ"ח בכסלו תרצ"ה (5 בדצמבר 1934).

נפטר בשנת 1943, ונקבר בבית הקברות נחלת יצחק.

## פעילותו הציונית
הרב איש-שלום היה פעיל ציוני נמרץ. עוד בכהונתו בקורשן השתתף בפעילות ציונית, ונסע בכל רחבי ליטא לשם תעמולה עבור קרן היסוד. השתתף ב"אסיפות הקהילות", והיה חבר בוועד הארצי בליטא. היה חבר "המזרחי" מראשית היווסדו, וחבר מרכז המזרחי בליטא. השתתף כציר בקונגרס הציוני הט"ו. זכה להערכה גם מהרבנים המתנגדים לציונות.

## כתביו
*
*
*
*
*

## לקריאה נוספת

* אוסף מאמרים על הרב מאת הרב משה אביגדור עמיאל, הרב יוחנן זרחי - זופוביץ, הרב שמואל מנחם הלוי, והרב זאב אריה רבינר, בעיתון הצופה, ו' בחשוון תש"ד (4 בנובמבר 1943).

קטגוריה:רבנים ליטאים
קטגוריה:רבני הציונות הדתית
קטגוריה:תל אביב-יפו: רבני שכונות
קטגוריה:אנשי העלייה החמישית
קטגוריה:בוגרי ישיבת טלז
קטגוריה:אישים הקבורים בבית הקברות נחלת יצחק
קטגוריה:טבריג: רבנים
קטגוריה:ארץ-ישראלים שנולדו ב-1875
קטגוריה:ארץ-ישראלים שנפטרו ב-1943
אחאב בן קוליה

**אַחְאָב בֶּן קוֹלָיָה** היה נביא שקר שפעל במאה ה-6 לפנה"ס, בימי מלכותו של צדקיהו מלך יהודה. בתלמוד מסופר שהוצא להורג בפקודת נבוכדנצר מלך בבל.

בספר ירמיהו הנביא ירמיהו מקלל את אחאב ועמיתו נביא השקר צדקיה בן מעשיה, שיהיו לקללה לכל גלות יהודה הנמצאת בבבל:

אוריגנס כתב שאחאב וצדקיה בן מעשיה היו שני הזקנים שהעלילו על שושנה בת חלקיהו בסיפור המופיע בתוספות לספר דניאל. גם בספר יוחסין ובסדר הדורות כתוב שאולי אחאב וצדקיה היו המעלילים. 

## הערות שוליים

קטגוריה:אישים בספר ירמיהו
קטגוריה:נביאי שקר בתנ"ך
צדקיה בן מעשיה

**צִדְקִיָּה בֶן מַעֲשֵׂיָה** (גם **צִדְקִיָּהוּ בֶן מַעֲשֵׂיָה**) היה על פי התנ"ך נביא שקר שפעל במאה ה-6 לפנה"ס, בימי מלכותו של צדקיהו מלך יהודה. בתלמוד מסופר שהוצא להורג בפקודת נבוכדנצר מלך בבל.

בספר ירמיהו הנביא ירמיהו מקלל את צדקיה ואת עמיתו, נביא השקר אחאב בן קוליה, שיהיו לקללה לכל גלות יהודה הנמצאת בבבל:

בפרק חלק מופיעה אגדה על פיה צדקיה ואחאב בן קוליה ניסו לשכנע את בתו של נבוכדנצאר לשכב איתם, באומרם לה שקבלו נבואה כזאת בשם ה'. בעקבות זאת, משליך אותם נבוכדנצאר לכבשן אש יחד עם יהושע בן יהוצדק. 

אוריגנס השווה אגדה זאת עם סיפור שושנה בת חלקיהו המופיע בתוספות לספר דניאל. גם בספר יוחסין כתוב שאולי אחאב וצדקיה היו המעלילים. 

## הערות שוליים

קטגוריה:אישים בספר ירמיהו
קטגוריה:נביאי שקר בתנ"ך
נאג' חמאדי (להקה)

**נאג' חמאדי** היא להקת רוק אנד רול ישראלית, המורכבת מעיתונאים ואנשי תקשורת ישראלים.

## היסטוריה
הלהקה הוקמה בשנת 2005 במערכת העיתון "סופשבוע" של "מעריב" על ידי טל לזר, עמרי אסנהיים ואראל סג"ל, היא נקראה על שם פעולת התגמול של פלס"ר צנחנים בעיר נגע חמאדי שבמצרים בסוף שנות ה-60.
בלהקה חברים דרור פויר (סולן), אראל סג"ל (בס), דרור גלוברמן (קלידים), אור הלר (גיטרה), טל לזר (תופים). בעבר היו חברים בה גם עמרי אסנהיים, יותם ירקוני ודן ויצמן (עורך The Voice ישראל). המפיק המוזיקלי הוא ברוך בן יצחק, גיטריסט להקת רוקפור. את רוב הטקסטים כותב הסולן פויר ואת רוב הלחנים מלחין סג"ל.

חברי הלהקה הם עיתונאים פעילים משני צדי המפה הפוליטית בישראל, והם משתמשים במוזיקה לשם העברת מסרים פוליטיים וחברתיים. במילות השירים יש מחאה וביקורת, לעיתים בסגנון סרקסטי, על נושאים שונים בחברה ובחיים בישראל. הלהקה מופיעה מאז 2005 במועדונים, בתל אביב ובשאר רחבי הארץ. המופע משלב מוזיקה ושיח סביב אירועים אקטואליים בישראל.

בעבר הקליטה הלהקה שלושה סינגלים שנגנזו. באוקטובר 2014 הלהקה הוציאה לאור את הסינגל הראשון "אל תלכי לישון", בהמשך הוציאה לאור 3 סינגלים נוספים.

בפברואר 2015 חיממה הלהקה את ההופעה הבינלאומית של הפרויקט של אלן פרסונס בהיכל נוקיה בתל אביב.

באוקטובר 2015 הוציאה לאור את אלבום הבכורה "להיטי הזהב ששינו את העולם (חלק א')". בהפקת ברוך בן יצחק גיטריסט להקת רוקפור. האלבום כולל 10 שירים בהקלטה אולפנית ושלושה נוספים שהוקלטו בהופעה חיה במועדון האוזן בר. האלבום זכה להשמעות בתחנות הרדיו השונות בישראל.

ביוני 2017 השתתפה בפרויקט פרס ירושלים לאחדות ישראל, במסגרתו ערכה מספר הופעות ברחבי הארץ ושיאן בהופעה חגיגית בטקס חלוקת הפרס בבית הנשיא.

ב-2019 הלהקה הוציאה לאור סינגל בשם "תוציאי את זה עלי".

בתחילת 2023, על רקע הרפורמה המשפטית וההתנגדות לה, נקלעה הלהקה למשבר, כאשר דרור פויר הודיע לחברי הלהקה שהוא מוותר על המשך דרכו בלהקה, לאור קושי להכיל התבטאויות של אראל סג"ל. סג"ל חשף את ההתכתבות במסגרת טור אישי מצולם בערוץ 14 בו הגיב לדברים וציין כי מבחינתו "הנר עוד דולק". בתגובה צייץ אור הלר בחשבונו בטוויטר כי הלהקה אינה מתפרקת.

## דיסקוגרפיה
* להיטי הזהב ששינו את העולם (חלק א') (2015)

## קישורים חיצוניים
* 

## הערות שוליים

קטגוריה:להקות רוק ישראליות
תרגילי תפילה

**תרגילי תפילה** היא שיטת תרגול של מפרקי הגוף לשמירת חיוניותם. השיטה פותחה במרכז לשתילת מפרקים  בבית החולים 'בני ציון' בחיפה על ידי האורתופד דוד ג'ורג'יו מנדס והפיזיותרפיסטים קובי שורץ ודני קלמן ונוסתה בהצלחה רבה במשך שנים של טיפול במאות חולים לאחר שנותחו להחלפת מפרקי הירכיים במישתלים מלאכותיים. הכינוי תרגילי תפילה ניתן בגלל הדמיון לתנועות תפילה ובגלל ההתמדה שנדרשת בביצועם. תרגילי תפילה מיועדים לשיפור התנועה של מפרקי הגוף לסובלים מדלקת מפרקים ניוונית או דלקת מפרקים או למחלימים מניתוחי שתילת מפרקים.

## היסטוריה
בשנות השישים של המאה העשרים תיאר ד"ר רוברט סולטר, אורתופד מטורונטו, שיטה ממוכנת של 'תנועת פסיבית מתמדת' לשיקום שלאחר ניתוחי מפרק הברך.  בחיות מעבדה הראה שהתנועה שומרת על חיוניות סחוס מפרקי שניזוק. תרגילי התפילה הם פיתוח של הרעיון של שמירת חיוניות הסחוס על ידי תנועה עצמונית של המפרק שנעשית בטווח מלא וללא עומס. 

החשיבות של שמירה על טווח תנועה מלא נלמדה משגרת התנוחה של תושבי מדינות במזרח הרחוק שמבוססת על כריעה עם כפוף מלא של ירכיים וברכיים או בישיבה מזרחית עם פישוק מלא של ירכיים וכפוף ברכיים משוכלות. שכיחות שחיקת סחוס של הירך במדינות אלו נמוך מאד.

## בסיס מדעי
חשיבות התנועה למפרק מוסברת בשמירת חיוניות סחוס המפרק הודות לסיכה עם נוזל סינוביאלי שמזין אותו ומנקה את תוצרותיו על ידי לחץ והרפיה פיזיולוגים לסירוגין. הנקבוביות המאפיינת את הסחוס מאפשרת את חדירת הנוזל לתוכו ויציאתו.

דלקת של המפרק גורמת להתעבות ולהתכווצות של הקופסית ולהגבלה של תנועת המפרק. השרירים מאבדים את יכולתם לתפקד בכל טווח התנועה הנורמלי. הכאב שמלווה את התהליך הדלקתי גורם להימנעות מלהשתמש בתנועות שמכאיבות ותפקוד המפרק מדרדר.
תנועה פסיבית מתמדת (CPM) מגרה את תאי הסחוס לייצר מולקולות של פרוטאוגליקן שמכונה lubricin PRG4 בנוזל הסינוביאלי ופעילותו היא של סיכה והגנה של משטח פני הסחוס.

## פרסום
ספר תרגילי תפילה במהדורה עברית פורסם בשנת 2007, ובמהדורה אנגלית פורסם בשנת 2012 תחת השם "Mendes system of Praying Excercises for the hip joints"

## הערות שוליים


קטגוריה:אורתופדיה
קטגוריה:פיזיותרפיה
שביל חיפה

**שביל חיפה** הוא טרק עירוני מעגלי באורך של 70 ק"מ בתחומי העיר חיפה, אשר נחנך בסוף שנת 2011.
## היסטוריה
הקמת שביל חיפה היא תוצר של יוזמה אזרחית שהחלה בשנת 2010, והושפעה, בין היתר, מהצלחתו של שביל ישראל. השביל תוכנן על ידי גיא שחר, גאוגרף וסטודנט לאדריכלות, והוא מתבסס על הנוף המגוון של העיר ועל בדיקה שהעלתה כי ניתן ליצור מסלול באורך משמעותי של עשרות קילומטרים בתחומי העיר. המארגנים מקווים שחנוכת השביל תסייע לפיתוח התיירות בעיר.

בשלב הנוכחי, השביל אינו כולל את חלקיה המזרחיים של העיר (משמע, פארק הקישון וקריית חיים), המנותקים מיתר חלקי העיר על ידי אזורי תעשייה ומתקני נמל חיפה.

## מקטעי השביל
השביל מעגלי ומחולק ל-21 מקטעים:
#העיר התחתית
#הדר הכרמל
#הדר עליון ורמת הדר
#מזרח אחוזה ורוממה הישנה
#נחלי מזרח הכרמל: רמז וזיו
#נוה שאנן
#קמפוס הטכניון
#רמות רמז ורמת אלון
#קמפוס אוניברסיטת חיפה
#ציר רכס הכרמל
#נחל אחוזה ומרכז שכונת אחוזה
#שמבור וכרמליה
#נחל שיח
#כבאביר ומרכז הכרמל
#גן האם ונחל לוטם
#פארק הכט ושמורת שקמונה
#בת גלים
#סטלה מאריס
#צפון מזרח רכס הכרמל
#במורד המדרגות אל ואדי ניסנאס
#המושבה הגרמנית

## קישורים חיצוניים
* 
* אודות השביל
* 

חיפה
קטגוריה:חיפה: גאוגרפיה
קטגוריה:חיפה: תיירות
קטגוריה:חיפה: אטרקציות
חומצה מצומדת

בכימיה, **חומצה מצומדת**, במסגרת תאוריית ברונסטד-לאורי לחומצות ובסיסים, נוצרת כאשר בסיס מקבל פרוטון (<sup>+</sup>H) - במילים אחרות, בסיס עם יון מימן נוסף. **בסיס מצומד** נוצר על ידי הסרת פרוטון מחומצה - הבסיס המצומד של חומצה הוא אותה חומצה, כאשר מוסר ממנה פרוטון.

## תגובות חומצה-בסיס
בתגובת חומצה-בסיס, חומצה ובסיס מגיבים ליצירת בסיס מצומד וחומצה מצומדת:

חומצה + בסיס  בסיס מצומד + חומצה מצומדת

החומצה המצומדת של בסיס נוצרת כאשר אותו בסיס מקבל פרוטון. לדוגמה, התגובה הבאה:

:

יון האמוניום () הוא החומצה המצומדת לאמוניה (), כי התווסף לה פרוטון נוסף. יון ההידרוקסיד () הוא הבסיס המצומד לחומצה, במקרה זה מים (), כי מולקולת המים מאבדת יון מימן אחד, ליצירת .

קבוע החומצה (קבוע שיווי המשקל של התגובה HA +H_2O    A^- +H_3O^+ )

 \  K_a=\frac{[H_3 O^+ ][A^- ]}{[HA]} 

קבוע הבסיס Kb   (קבוע שיווי המשקל של תגובת הבסיס המצומד -A עם מים A^- +H_2O     HA + OH^-)

 \  K_b=\frac{[OH^- ][HA]}{[A^-]} 

כפל שני הקבועים הוא לכן K_a*K_b=K_w

כאשר Kw הוא קבוע הדיסוציאציה של המים השווה ל 10-14 בטמפרטורת החדר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כימיה
שנים עשר כיסאות

**שנים עשר כיסאות** (ברוסית: **Двенадцать стульев**, הופיע בעברית גם בשמות **12 הכיסאות** ו-**12 כורסאות**) הוא ספר סאטירי על החיים בברית המועצות בשנות ה-20 של המאה ה-20, שנכתב על ידי אילף ופטרוב ופורסם בשנת 1928.

## רקע
הרעיון לעלילת הספר היה של ולנטין קטייב (אח של יבגני פטרוב) שהציע לחבריו לכתוב טיוטה, מתוך כוונה שהוא ילטש אותה. לאחר סיכום עקרוני קטייב נסע לעיירת הנופש בטום (כיום בטומי) על שפת הים השחור. כאשר חזר לאחר מספר חודשים אילף ופטרוב הראו לו את מה שכתבו. קטייב ראה שהם הרחיבו את הרעיון שלו ולמעשה אין צורך בשיפורים משמעותיים. בהתאם לכך הסיכום שונה וקטייב ביקש שספר יוקדש לו ומהתמלוגים הוא יקבל מתנה יקרת ערך. עד היום בהוצאות הספר על הדף הראשון כתוב "מוקדש לוולנטין קטייב".

הספר פורסם בירחון ספרותי וכלל 37 פרקים. המהדורה השנייה כללה 40 פרקים וזה הנוסח שמתפרסם עד היום.

על בסיס הספר צולמו מספר סרטים וסדרות טלוויזיה על ידי לאוניד גאידאי, מארק זכרוב ומל ברוקס.

הספר תורגם לעברית מספר פעמים.

## עלילה
השנה היא 1927. איפוליט וורוביאנינוב הוא פקיד, בן למשפחת אצולה שירדה מנכסיה בעקבות המהפכה הרוסית (1917). על ערש דווי מגלה לו החותנת שלו, כי הסתירה תכשיטים יקרי ערך בתוך הריפוד של אחד מבין 12 כיסאות זהים שהיו לה בבית. וורוביאנינוב יוצא לחפש את האוצר. בדרך הוא פוגש בנוכל אוסטפ בנדר, אשר מאלץ אותו להיות שותפו. אוסטפ מעיד על עצמו שהוא "מכיר כ-400 שיטות חוקיות יחסית להוצאת כספים מאנשים תמימים". בדרכם הם צריכים להתחרות באב פיודור, כומר, אשר יודע גם הוא על האוצר בזכות וידויה של החותנת. החיפושים מובילים את השלושה לפינות שונות בברית המועצות כולל מוסקבה, צפון קווקז, ועיירות על נהר הוולגה. 11 הכיסאות הראשונים שהם מוצאים אינם מכילים את האוצר. כאשר מאותר הכיסא האחרון, מתברר שהתכשיטים כבר התגלו קודם, במקרה, ובזכותם נבנה מרכז קהילתי מפואר.

## עיבודים
ממוזער|150px|אדולף דימשה — מגלם את אוסטפ בנדר.
הספר עובד לקולנוע ולטלוויזיה מספר פעמים:
* העיבוד הקולנועי הראשון היה סרט פולני-צ'כוסלובקי משנת 1933 שעלילתו התרחשה בוורשה ובערים אחרות. את אוסטפ בנדר גילם אדולף דימשה. שלוש שנים לאחר מכן יצאה גרסה דוברת אנגלית.
* בברית המועצות הספר עובד לסרט באותו שם(כתוביות בעברית) בבימויו של לאוניד גאידאי והוקרן בשנת 1971. סרט נוסף יצא לאקרנים בשנת 1976 ובוים על ידי מארק זכארוב.
* בשנת 2005 הופקה מיני סדרה בשיתוף פעולה אוקראיני-רוסי בשם "שנים עשר כיסאות". בשנת 2021 החלה הפקה קולנועית מחודשת ברוסיה בכיכובם של דמיטרי נזארוב ודמיטרי נאגייב. צילומי הסרט נערכו בעיר פרם בחסות אולפני מוספילם. את הסרט מביים פיוטר זלנוב.

## תרגומים לעברית
* **12 כֻּרסאות** / אילף-פטרוב (תורגם מרוסית על ידי יהודית אביטל), תל אביב: כתבים, תשי"א 1951.
* **שנים-עשר הכיסאות** / אילף ופטרוב (תרגום מרוסית: מוטי לבון), תל אביב: ספרות יפה (ספריית ספרות העולם), 2003.
* **שנים עשר כיסאות** / איליה אילף ויבגניי פטרוב (תרגמה מרוסית: דינה מרקון; מבוא: מרק אמוסין), ירושלים: כרמל, תשס"ז 2007.

## קישורים חיצוניים

* [מלל הספר ב[רוסית]]
* 
*ספר השמע "שנים-עשר הכיסאות" ביוטיוב.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי 1928
קטגוריה:ספרים רוסיים
קטגוריה:ספרים שעובדו לסרטים
קטגוריה:רומן פיקרסקי
קטגוריה:ספרים המתרחשים ברוסיה
קטגוריה:ספרי הוצאת כרמל
אגם השמחה

**אגם השמחה** (בלטינית: **Lacus Felicitatis** - "לאקוס פליקיטאטיס") או **ימת השמחה** הוא ימה ירחית באזור ארץ השלגים, צפונית לים האדים על הירח. אין מדובר בימה אלא במשטח נמוך המכוסה בבזלת.

ימה זו ממוקמת כ-75 ק"מ דרומית להרי האמוס, בסמוך לקצה הדרום מערבי של ים השלווה.

האגם ממוקם בקואורדינטות סלנוגרפיות 19.0° צפון, 5.0° מזרח, וקוטרו כ-90 ק"צ.

בתוך האגם שלושה מכתשים להם נתן איגוד האסטרונומיה הבינלאומית שמות:

## קישורים חיצוניים

* נתוני אגם השמחה באתר USGS
קטגוריה:ימות הירח
אלפי אלן

**אלפי אוון אלן** (באנגלית: **Alfie Evan Allen**; נולד ב-12 בספטמבר 1986) הוא שחקן אנגלי. מוכר בעיקר בשל גילום תיאון גרייג'וי בסדרה "משחקי הכס", עליו היה מועמד לפרס אמי בשנת 2019.

## ביוגרפיה
אלן נולד ברובע האמרסמית', לונדון שבממלכה המאוחדת למשפחה נוצרית-אנגלית. אביו הוא הזמר והשחקן קית' אלן ואימו היא אליסון אוון, מפיקת סרטים. הוא אחיה הקטן של הזמרת לילי אלן. השיר "אלפי" מאלבומה הראשון נכתב עליו. אלן למד בקולג' סיינט ג'ון בפורטסמות' ובקולג' לאומנויות בהמפסטד.

## קריירה
הופעתו הראשונה של אלן הייתה במופע הקומי בערוץ 4, "You Are Here", שנכתב על ידי מאט לוקאס ודייוויד ואליאמס. באותה שנה הופיע עם אחותו לילי בסרט "אליזבת", שהופק על ידי אמם. עבודותיו הראשונות כוללות את הסרט "הסוכן קודי באנקס 2: היעד לונדון", שבוים על ידי דודו, קווין אלן, והסרט "כפרה". ב-31 בינואר 2008 החליף את דניאל רדקליף במחזה "סוס" (Equus) בסיבוב הופעות ארצי. באפריל 2009 הופיע בקליפ של להקת מאדנס, "Dust Devil".

להכרה בינלאומית זכה כאשר לוהק כתיאון גרייג'וי בסדרה "משחקי הכס" של רשת HBO. במקביל, הופיע בסרט "Confine" ב-2012 ובשנת 2013 בסרט "Plastic". בשנת 2018 שיחק בסרט "הטורף", מדע בדיוני-אימה, אשר מהווה הרביעי מסדרת הסרטים של "הטורף".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:אנגלים שנולדו ב-1986
אגם הצער

**אגם הצער** או **ימת הצער** או **ים הצער** (בלטינית: **Lacus Doloris**) הוא ימה ירחית קטנה באזור ארץ השלגים של הירח. אין מדובר בימה המכילה מים, אלא בעמק שטוח המכוסה שכבה של בזלת. העמק ממוקם בקואורדינטות סלנוגרפיות 17.1° צפון, 9.0° מזרח. קוטרו של אגם הצער כ-110 ק"מ.

## קישורים חיצוניים

* נתוני אגם הצער באתר USGS
קטגוריה:ימות הירח
שעיר (סוג)

[ממוזער|[שעיר מצוי]]
**שעיר** (שם מדעי: *Otus*) הוא סוג של דורס לילה קטן ממשפחת הינשופיים.

## מיון
בסוג 55 מינים:

## גלריה

Rinjani Scops Owl Otus jolandae, Lombok - journal.pone.0053712.g001-left.png|Otus jolandae
Juvenile Madagascar Scops Owl (Otus rutilus), Andasibe, Madagascar.jpg|Otus rutilus
Otus manadensis.JPG|Otus manadensis
Collared Scops Owl - Growing Old & Wise together.jpg|זוג מהמין Otus lettia


## קישורים חיצוניים

* 

קטגוריה:בעלי חיים שתוארו ב-1769
קטגוריה:טקסונים שתוארו בידי תומאס פננט
קטגוריה:ינשופיים
Battlefield: Bad Company 2

**Battlefield: Bad Company 2** הוא משחק וידאו מסוגת פעולה מגוף ראשון שפותח על ידי חברת EA Digital Illusions CE והופץ על ידי Electronic Arts וסטים. המשחק הוא החמישה עשר בסדרת Battlefield. המשחק יצא לפלטפורמות ה-Microsoft Windows, ה-iOS, ה-PlayStation 3 וה-Xbox 360.

## משחקיות
**Battlefield: Bad Company 2** הוא משחק יריות בגוף ראשון. האפשרות המיוחדת במשחק זה היא שלשחקן יש אפשרות לשלוט בכלי רכב מסוימים כולל טרקטורונים, נגמ"שים, טנקים, מסוקים ועוד. כשהולכים ברגל ללא שום כלי רכב, השחקן מקבל גישה לרובי סער, תת-מקלעים, מכונות ירייה, אקדחים ועוד. לשחקנים גם יש אפשרות להתכופף, לקפוץ וריצת ספרינט. השחקן יכול לשאת נשק עיקרי ונשק משני שזה בדרך כלל האקדח, כמו כן השחקן סוחב גם רימונים וציוד נוסף. השחקנים יכולים לירות בנשק ללא כוונת, עם כוונת הברזל (תלוי בנשק) או עם הכוונת הטלסקופית (תלוי בנשק), אך הכוונת תספר דיוק יותר טוב בזמן הירי.

המשחק **Battlefield: Bad Company 2** מראה הריסה כבדה, לדוגמה: חלקים גדולים של רוב הבניינים יכולים להיהרס על ידי חומרי נפץ, גדרות יכולות להישבר בעקבות הכדורים שעוברים דרכם, עם המנוע הפיזיקלי של המשחק, המשחק מדמה את המציאות ברמה גבוהה.

במשחק הזה, הפעם יש דמות חדשה שאיתה השחקן יכול לנצל את המצב הבריאותי שלו ולהעלות אותו, מה שלא היה במשחקים הקודמים. הדמות הזאת היא החובש (Medic), עכשיו השחקנים יוכלו לקבל בריאות במהירות במקום לחזור למצב הרגיל במשחקים הקודמים. במשחקים הקודמים אם שחקן היה נמצא הוא היה חייב לקחת מחסה מאחורי מקום כלשהו ולחכות שהחיים שלו יעלו חזרה.

## פיתוח
המשחק הוכרז לראשונה בפברואר 2009. גרסת בטא של PS3 החלה ב-19 בנובמבר ואילו גרסת הבטא ל-PC נדחתה עד פברואר 2010 בגלל הקושי בסוגי ה-PC (מערכות ההפעלה).

הבטא של ה־PS3 השתתפה במפה "Arica Harbor", בעוד שהבטא של ה-PC, הדמו של ה-Xbox 360 והדמו של ה-PS3 השתתפו במפה "Port Valdez". ב-19 באוקטובר 2009, מפתחי המשחק EA Digital Illusions CE פרסמו הודעה בטוויטר שקובעת שהמשחק יקדיש תמיכה בכל שרת שקיים. זה היה בתגובה להודעתה של Infinity Ward ב-17 באוקטובר ש-Call of Duty: Modern Warfare 2 לא יתמוך בכל שרת ייעודי לשחקנים.

### דרישות מערכת

## ציונים
### Bad Company 2
המשחק שוחרר עם ביקורות טובות, באתר Metacritic המשחק קיבל ציון של 87% אחוז למחשב, וציון של 88% לקונסולות.

### Bad Comapny 2 Vietnam

## Vietnam

**Battlefield: Bad Company 2: Vietnam** היא חבילת הרחבה למשחק Battlefield: Bad Company 2, שמתרחשת בתקופת מלחמת וייטנאם. החבילה שוחררה בתאריך ה-18 בדצמבר 2010 עבור Microsoft Windows דרך חנויות שמוכרות את דיסק המשחק ודרך סטים וב-21 בדצמבר 2010 המשחק יצא ל-Xbox 360 ול-PlayStation 3. ההרחבה זכתה לביקורות חיוביות מאתרים שונים וממשתמשים שונים.

חבילת ההרחבה כוללת חמש מפות חדשות, שישה כלי רכב חדשים ו-15 כלי נשק חדשים.

## ראו גם
*Battlefield 2
*Counter-Strike: Global Offensive
*Call of Duty 4

## קישורים חיצוניים
* 
* ביקורת משחק: Battlefield Bad Company 2, אתר משחקים ויגיימס 
* 
* 

קטגוריה:משחקי וידאו משנת 2010
קטגוריה:משחקי יריות ממוחשבים (גוף ראשון)
קטגוריה:משחקי רשת
קטגוריה:משחקי פלייסטיישן 3
קטגוריה:Battlefield
קטגוריה:משחקי Xbox 360
קטגוריה:משחקי וידאו שפותחו בשוודיה
קטגוריה:משחקי יריות טקטיים
קטגוריה:משחקי iOS
ארנה חימקי

**ארנה חימקי** (ברוסית: **Аре́на Хи́мки**) הוא אצטדיון כדורגל בעיר חימקי שבמחוז מוסקבה, רוסיה. האצטדיון מכיל 18,636 מקומות ישיבה, והוא נפתח בשנת 2008 כדי לשמש כמגרשה הביתי של קבוצת הכדורגל חימקי. לאחר שבשנת 2009 נשרה חימקי מליגת העל הרוסית ועברה לשחק באצטדיון רודינה, החלה קבוצת דינמו מוסקבה לקיים את משחקיה בארנה חימקי.

דינמו מוסקבה וצסק"א מוסקבה העתיקו באופן זמני את משחקיהן לארנה חימקי עד להשלמת בנייתם של האצטדיונים החדשים שלהן (אצטדיון דינמו נסגר לשיפוצים בנובמבר 2008 ובמקומו נבנה VTB ארנה שנחנך ב-2019, ואילו אצטדיון צסק"א מוסקבה נחנך ב-2016). כך גם טורפדו מוסקבה אירחה כאן באופן זמני עד להשלמת האצטדיון שלה, אצטדיון אדוארד סטרלצוב.

ב-31 במאי 2009 אירח האצטדיון את משחק הגמר של הגביע הרוסי בין צסק"א מוסקבה לרובין קאזאן שהסתיים בתוצאה 1–0 לטובת צסק"א. ב-5 באוגוסט 2009 נערך באצטדיון משחק במסגרת סיבוב המוקדמות השלישי של ליגת האלופות בין דינמו מוסקבה לבין סלטיק, שהסתיים בהפסד דינמו 0–2. ב-15 באוקטובר 2011 הפך הארנה חימקי לאצטדיון הראשון ברוסיה המשדר משחק כדורגל בפורמט תלת-ממד. ב-8 בספטמבר 2014, במסגרת מוקדמות יורו 2016, אירחה רוסיה את ליכטנשטיין בארנה והביסה אותה בתוצאה 4–0.

בעונת 2019/2020 חימקי חזרה לארח באצטדיון את משחקי הבית שלה אחרי שדינמו חנכה את אצטדיונה החדש, VTB ארנה.

## קישורים חיצוניים

* 
* אצטדיונים, באתר מועדון הכדורגל חימקי 
## הערות שוליים

קטגוריה:אצטדיוני כדורגל ברוסיה
קטגוריה:דינמו מוסקבה (כדורגל)
קטגוריה:חימקי (כדורגל)
קטגוריה:חימקי: ספורט
קטגוריה:מוסקבה: אצטדיוני כדורגל
קטגוריה:צסק"א מוסקבה (כדורגל)
קרל בן אילסון

**קרל בנג'מין "בן" אילסון** (באנגלית: **Carl Benjamin "Ben" Eielson**; 20 ביולי 1897 - 9 בנובמבר 1929) היה טייס ומגלה ארצות אמריקאי.

## שנים ראשונות
אילסון נולד בהאטון, דקוטה הצפונית, להורים שהיגרו לארצות הברית מנורווגיה. למד באוניברסיטת דקוטה הצפונית ואוניברסיטת ויסקונסין–מדיסון. ב-1917 ניצל את כניסת ארצות הברית למלחמת העולם הראשונה והתנדב ל"שירות האוויר הצבאי", בהמשך עבר אימוני טיסה בכנף שהוקמה עבור חיל הקשר האמריקאי. עם תום המלחמה שוחרר אך היה נחוש להמשיך בקריירה של טיס.

אילסון עבר לוושינגטון די. סי. ולמד משפטים באוניברסיטת ג'ורג'טאון, כאשר פגש בשליח אלסקה (שלא הייתה עוד מדינה) לקונגרס, דניאל סתרלנד, שהזמינו לאלסקה.

## קריירת הטיס
ב-1923 הפעיל לראשונה טיסות מסחריות באלסקה למטרות מסחר ותיירות כמו גם להטסת רופאים, חילוץ כורים והובלת ציוד ואספקה למחנות מרוחקים. ב-1924 החל להפעיל שירות דואר אוויר באלסקה בין פיירבנקס למקגרת במטוס דה הבילנד Airco DH.4, הטיסה ארכה ארבע שעות, בעוד המסלול החליפי, באמצעות מזחלת רתומה לכלבים, נמשכה 20 יום. ב-1926 ערך טיסת דואר מאלסקה לג'קסונוויל, פלורידה.

ב-1927 יצא, יחד עם החוקר האוסטרלי יוברט וילקינס, למשטחי הקרח של צפון אלסקה. במסגרת מסע זה נחת מטוסם על הקרח, בנחיתה הראשונה של מטוס על קרח. ב-15 באפריל 1928, שנה לאחר טיסתו של צ'ארלס לינדברג, ערכו וילקינס ואילסון טיסה טרנס-אטלנטית חוצת-קוטב מפוינט בארו שצפון אלסקה לשפיצברגן שבצפון נורווגיה, עם נחיתת ביניים באי אלסמיר. הטיסה לאורך 3,540 ק"מ ארכה 20 שעות.

בקיץ האנטארקטי של 1928–1929 יצא עם וילקינס לטיסות בשמי אנטארקטיקה, במסגרת זו גילו השניים איים שלא נודעו קודם לכן.

עם שובו התבקש אילסון לייסד את חברת התעופה של אלסקה, אולם הוא נהרג לפני שעלה בידו להשלים את המשימה. הוא נהרג ב-9 בנובמבר 1929 בהתרסקות מטוסו בסיביר, במהלך ניסיונות לחלץ את צוות הספינה "נאנוק" שנלכדה בקרח.

## הנצחתו
על שמו של אילסון נקראו ספינת ליברטי *SS Carl B. Eielson*, בסיס חיל האוויר האמריקאי Eielson Air Force Base באלסקה, בניין בקמפוס אוניברסיטת אלסקה בפיירבנקס, בית הספר היסודי בבסיס חיל האוויר גרנד פורקס בדקוטה הצפונית ובית ספר תיכון בפארגו.

לאחר מותו זכה במספר פרסים בדקוטה הצפונית ואלסקה. ב-1985 נכלל בהיכל התהילה הלאומי לתעופה של המוזיאון הלאומי של חיל האוויר של ארצות הברית ליד דייטון, אוהיו.

## קישורים חיצוניים

* ביוגרפיה באתר היכל התהילה הלאומי לתעופה
* 
* מוזיאון אילסון בהאטון
* תמונות בן אילסון בארכיון המצולם של אוניברסיטת אלסקה בפיירבנקס
* 

## הערות שוליים

קטגוריה:אמריקאים ילידי דקוטה הצפונית 
קטגוריה:טייסים אמריקאים
קטגוריה:אמריקאים ממוצא נורווגי
קטגוריה:חלוצי התעופה
קטגוריה:אנטארקטיקה: מגלי היבשת
קטגוריה:חוקרי האזור הארקטי
קטגוריה:אמריקאים שנהרגו בתאונות אוויריות
קטגוריה:טייסים במלחמת העולם הראשונה
קטגוריה:חברי היכל התהילה הלאומי לתעופה
קטגוריה:בוגרי אוניברסיטת דקוטה הצפונית
קטגוריה:בוגרי אוניברסיטת ויסקונסין–מדיסון
קטגוריה:בוגרי בית הספר למשפטים באוניברסיטת ג'ורג'טאון
קטגוריה:אמריקאים שנולדו ב-1897
קטגוריה:אמריקאים שנפטרו ב-1929
לוקרו

[250px|ממוזער|שמאל|לוקרו מ[בואנוס איירס]]
ה**לוקרו** (בספרדית locro - מקצ'ואה ruqru או lukru) הוא נזיד או מרק על בסיס דלעת, שעועית ותירס שמקובל לאורך רכס הרי האנדים מארגנטינה ועד לדרום קולומביה; דרך בוליביה, פרו ואקוודור.

מקורו של התבשיל פרהיסטורי - עוד קודם לאימפריית האינקה שימש את העמים והשבטים באזור שתזונתם התבססה על תירס, קטניות ותפוחי אדמה.

## ארגנטינה
בארגנטינה, תצרוכתו התפשטה מהאזור הצפון-מערבי וקוז'ו ליתר המדינה. במקומות מסוימים הוא מקובל עם אפונה, יוקה, בשר בקר, בשר חזיר ועוד; אך תמיד מדובר בבישול איטי בו הוא מקבל את צבעו הכתום-צהוב האופייני מהדלעת, ואת הסמיכות הרצויה.

התירס בו נעשה שימוש יהיה לרוב אחד מסוגי התירס הטיפוסיים לאזור, שאינם מוכרים מחוץ לדרום אמריקה.

נהוג להגיש לצידו רוטב חריף בשם קיקירמיצ'י (quiquirmichi) עשוי משמן, שום, פלפל חריף, בצל ירוק ועוד.

מקובל לאכול את הלוקרו בחורף או באזורים קרים, ביום העצמאות הארגנטינאי ב-25 במאי, וכן בחגיגות ובחתונות.

ללוקרו יש בדרך כלל גרסה בשרית "עשירה" וגרסה צמחונית "עניה" (huaschalocro).

## בוליביה
במטבח הבוליביאני, מרבים לאכול לוקרו בשבוע הקדוש שלפני חג הפסחא, ללא בשר, אך עם תירס, גבינה, תפוחי אדמה ודלעת.

יש בבוליביה גרסאות שונות מירקות ופירות הגדלים באזור ומחיות בר מקומיות שנהוג לצוד ולאכול.

## פרו
בפרו אוכלים לוקרו בכל האזורים במהלך כל השנה, ובכל אזור יש לו גרסה אחרת; כולל גרסאות עם דגים ופירות ים באזורי החוף.

גם כאן נעשה שימוש רב ברכיבים מסורתיים מקומיים, ולרוב הוא יהיה חריף.

## קישורים חיצוניים

קטגוריה:המטבח הארגנטינאי
קטגוריה:המטבח הפרואני
קטגוריה:אמריקה הלטינית: מטבחים
קטגוריה:נזיד
קטגוריה:המטבח הבוליביאני
קטגוריה:מאכלים לאומיים
מסיפורי מר קשקש

**מסיפורי מר קשקש** הוא ספר ילדים מאת לאה גולדברג באיורו של שמואל כץ. יצא בהוצאת ספרית פועלים בשנת 1987.

הספר הוא שיר סיפור ברוח הנונסנס, ומתאר עולם שכולו בדיה וכזב, ניסים ונפלאות.

על האיורים בספר זכה שמואל כץ בעיטור אנדרסן לאיור.
## מבנה הספר
הספר מורכב מארבעה חלקים כולל קטע פתיחה. כל חלק מציג סיפור אחר שסיפר "מר קשקש" ומכאן שם הספר.

### חלק א': פתיחה
בתחילת הספר מוצג לקורא מר קשקש, והרגלו לבלבל את מוחם של צעירים ומבוגרים כאחד: "הוא המציא לו מין קשקוש שמתחיל בארץ הודו/ ונגמר בארץ כוש".

### חלק ב': דוד קוסם
בחלק זה מסופר על קוסם יחיד במינו, "דוד קוסם", המסוגל לחולל מעשים בלתי אפשריים הודות ליכולותיו המופלאות. קוסם זה גר ב"עיר החלומות" ובסוף הסיפור מופיע הילד שחלם על הקוסם ואף צילם אותו בחלום. כהוכחה נראה הילד אוחז בתצלום של "דוד קוסם" כשאפו עטוף בתחבושת (לא מוסבר מדוע).

### חלק ג': הענק
בסיפור זה מסופר על ענק ועל חייו, חיים שבעיניו נראים הגיוניים מאוד ובעיני מי שמידותיו נורמליות הם נראים לא שגרתיים. ענק זה הוא אב לילדים רבים והקוריוז הוא שהם כולם, ללא יוצא מן הכלל, קטני-קומה מאוד.

### חלק ד': עושה הלהטים
כמו "דוד קוסם", גם "עושה הלהטים" מסוגל לבצע קסמים מרהיבים. "עושה הלהטים", בשונה מ"דוד קוסם", מבצע את קסמיו אל מול קהל ובנוסף גובה כסף על צפייה במופעו. התחלתו של סיפור זה זכתה ללחן והשיר הופיע בקלטת הילדים "המפוזר מכפר אז"ר" (מאת אותה הסופרת) בכיכובו של גדי יגיל.

## קישורים חיצוניים
* 

## הערות שוליים

קטגוריה:כתבי לאה גולדברג
קטגוריה:ספרי 1987
קטגוריה:ספריית פועלים: ספרי ילדים
ליים פרסי

**ליים פרסי** (שם מדעי: *Citrus *× *latifolia*), "לימו" (ליים בפרסית), ידוע גם כ**טהיטי ליים** (Tahiti lime) וכ**בארס ליים** (Bearss lime), הוא פרי הדר הקשור לליים הרגיל. יש לו ריח מיוחד וארומה מיוחדת. הפרי הוא בקוטר של 6 ס"מ, עם פיטם קצר, ובדרך כלל נמכר כאשר צבעו ירוק. השם של הפרי נבחר להיקרא ליים פרסי, מכיוון שהוא גדל לראשונה בפרס ובעיראק.

היתרונות של הליים הפרסי בחקלאות המסחרית בהשוואה לקי ליים הם: הליים הפרסי הוא חסר גרעינים, יש לו כושר עמידות לתנאי אקלים שונים ולתנאי גידול שונים, יש קוצים מעטים על העץ וחיי המדף של הפרי ארוכים יותר. הוא פחות חמוץ מהקי ליים, אין לו מרירות כמו הקי ליים ונותן טעם מיוחד וארומטי לאוכל ובפרט לסלט ולמאכלים אשר לא דורשים בישול.

גידול ליים הפרסי בפלורידה החל בעקבות הרס של מטעי עצי הקי ליים על ידי הוריקן שהתרחש באזור בשנת 1926, אך בשנת 1992 נהרסו מטעי עצי הליים הפרסי על ידי הוריקן אנדרו. כמות גדולה של ליים פרסי גדלה ומיובאת ממקסיקו לשווקים אמריקאים, אירופאים ואסיאתיים.

## קישורים חיצוניים

* טהיטי ליים בוטניקה, חקלאות והיסטוריה 

קטגוריה:צמחים שתוארו ב-2012
קטגוריה:טקסונים שתוארו בידי קואיריקו ז'ימנז
קטגוריה:הדרים
פרסי
צינור הגז הטרנס-סהרי

**צינור הגז הטרנס-סהרי** (באנגלית: **Trans-Saharan Gas Pipeline**) המכונה גם **צינור הגז הטרנס-אפריקאי** הוא צינור גז בתכנון שנועד להוביל גז טבעי מניגריה לאלג'יריה ומשם לאירופה, דרך מדבר סהרה. אורכו הכולל של הצינור הוא 4,128 ק"מ ועלות בנייתו צפויה להסתכם בכ-13 מיליארד דולר (נכון ל-2022).

## היסטוריה

ההצעה לבניית הצינור עלתה לראשונה במהלך שנות ה-70. אולם מסיבות שונות הרעיון לא מומש אלה לאחר מספר עשורים.

ב-14 בינואר 2002, חברות הנפט והגז של ניגריה ואלג'יריה חתמו על מזכר הבנות להכנת הפרויקט. בחודש יולי 2005 נחתם הסכם עם חברה בריטית לביצוע בדיקת ההיתכנות לפרויקט. הבדיקות הושלמו בספטמבר 2006 ונמצא כי מבחינה טכנית ניתן להקים צינור יבשתי ומבחינה כלכלית הוא מצדיק את ההשקעה.

ב-20 בפברואר 2009 הוסכם לממש את הפרויקט וב-3 ביולי שרי האנרגיה של ניגריה, ניז'ר ואלג'יריה חתמו על אמנה בין-ממשלתית לבניית הצינור. לצורך כך הוקמה חברה משותפת שתקים ותפעיל את הצינור כאשר חברות האנרגיה של ניגריה ואלג'יריה יחזיקו ב-90% וניז'ר ב-10%.

ב- 28 ביולי 2022 נחתם מזכר חדש בין ניגריה, ניז'ר ואלג'יריה על בניית הצינור.

## מפרט טכני
אורכו של צינור הגז הוא 4,128 ק"מ (2,565 מייל). הקיבולת השנתית שלו 30 מיליארד מטר מעוקב (BCM). קוטרו 1,219-1,422 מילימטר (48–56 אינץ'). עלות בניית הצינור מוערכת בכ-10 מיליארד דולר ועלות מרכזי איסוף הגז מוערכת ב-3 מיליארד דולר.

## ראו גם
* צינור הגז מגרב-אירופה
* צינור הגז מדגז

## הערות שוליים

טרנס-סהרי
קטגוריה:ניגריה: כלכלה
קטגוריה:ניז'ר: כלכלה
פארגו

**פארגו** (באנגלית: **Fargo**) היא העיר הגדולה ביותר במדינת דקוטה הצפונית שבארצות הברית, בירת מחוז קאס ומתגוררים בה כמעט 16% מאוכלוסיית המדינה. במפקד 2010 אוכלוסייתה מנתה 105,549 תושבים. פארגו והעיר התאומה שלה מורהד שבמינסוטה וכן הערים הסמוכות מערב פארגו בדקוטה הצפונית ודילוורת במינסוטה, מהוות את הליבה של המטרופולין פארגו-מורהד בו נמנו ב-2010 212,171 תושבים.

פארגו נוסדה בשנת 1871 בשם "סנטרליה" והשם הוחלף לזכר מייסד בנק ולס פארגו, שגם ייסד חברת רכבות שתרמה רבות לשגשוג העיר. פארגו היא המרכז הכלכלי של דרום מזרח דקוטה הצפונית, ומהווה מרכז תרבות, קמעונאות, בריאות, חינוך, ותעשייה לאזור. בפארגו נמצאת אוניברסיטת המדינה של דקוטה הצפונית.

## ערים תאומות

* 
* 
* 

## קישורים חיצוניים

* 
* 

קטגוריה:דקוטה הצפונית: ערים
קטגוריה:יישובים שהוקמו ב-1871
לסלו שומוג'י

**לאסלו שומוג'י** (בהונגרית: **Somogyi László**; 25 ביוני 1907 – 20 במאי 1988) היה מנצח הונגרי.

## ביוגרפיה
שומוג'י נולד בבודפשט. את הכשרתו המוזיקלית קיבל באקדמיה למוזיקה ע"ש פרנץ ליסט, אצל זולטאן קודאי ולאו ויינר. בהמשך היה לפרופסור ראשון במעלה במחלקת הניצוח. בשנותיו בהונגריה ייסד וניהל את התזמורת הסימפונית, היה המנצח הראשי של רשות השידור ההונגרית, והופיע כמנצח אורח עם בית האופרה של בודפשט. כמו כן ניצח על רוב התזמורות החשובות בפולין, גרמניה המזרחית, רומניה, יוגוסלביה ובולגריה.

בשנת 1956, עקב המרד ההונגרי, עזב את מולדתו והיה פעיל בארצות שונות, בין השאר בדרום אמריקה. הופעתו הראשונה בארצות הברית, עם התזמורת הסימפונית של יוסטון במרץ 1961, זכתה להצלחה רבה.

## הקלטות
הקלטותיו של שומוג'י כוללות סימפוניות של היידן, הקונצ'רטו לפסנתר של דבוז'אק עם פירקושני לחברת ווסטמינסטר, ו של בטהובן עם דניאל בארנבוים הצעיר מאוד, לחברת MCA בשנת 1960.

לסלו שומוג'י מת בשווייץ.

## קישורים חיצוניים

* RPO memories

## הערות שוליים

קטגוריה:מנצחים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:בודפשט: אישים
קטגוריה:הונגרים שנולדו ב-1907
קטגוריה:הונגרים שנפטרו ב-1988
טרספאס

**טרספאס** (באנגלית: **Trespass** שמשמעותו "הסגת גבול") היא להקת רוק מתקדם ישראלית מירושלים שמנגנת מוזיקה מורכבת המושפעת מבארוק ושרה באנגלית. הלהקה מושפעת ממלחיני מוזיקת הבארוק בעיקר יוהאן סבסטיאן באך, אנטוניו ויוואלדי ואחרים, לצד להקות רוק מתקדם פופולריות כמו: יס, ג'נסיס, ELP ואחרים.

הלהקה הוקמה בסוף שנות ה-90 של המאה ה-20. ההרכב הוא פאוור טריו המונה את מנהיגו גיל שטיין, קלידן הלהקה אשר מושפע בעיקר ממוזיקה קלאסית, רועי בר-טור (גיטרה בס) וגבי וייסמן (תופים) אשר מושפעים מרוק מתקדם.

הלהקה הוציאה את אלבום הבכורה שלה ב-2002. האלבום In Haze of Time יצא בחברת התקליטים הצרפתית מוזיאה (Musea) אשר החתימה את להקת הרוק המתקדם הישראלית פרווה חמה. באלבום זה, הלהקה מנגנת פיוז'ן המושפע מרוק מתקדם.

ב-2006 יצא בחברת התו השמיני אלבום אולפן נוסף בשם Morning Lights, המושפע יותר ממוזיקה מימי הביניים לצד הרוק המתקדם.

הלהקה מופיעה בפסטיבלי רוק מתקדם ברחבי העולם. בישראל הלהקה לא זוכה להצלחה רבה.

## דיסקוגרפיה
*In Haze of Time - 2002
*Morning Lights - 2006

## קישורים חיצוניים

* עמוד הלהקה באתר Prog Archives
* סיפור הלהקה באתר "מתקדם"
* ביקורת על האלבום "In Haze of Time" מתוך האתר "מתקדם"

קטגוריה:שלישיות מוזיקליות ישראליות
קטגוריה:להקות רוק מתקדם ישראליות
סויוז TMA-21

**סויוז TMA-21** (ברוסית: **Союз ТМА-21**) היא חללית סויוז ששוגרה לחלל ב-4 באפריל 2011 מקוסמודרום בייקונור ונחתה ב-16 בספטמבר 2011. החללית שוגרה למפגש עם תחנת החלל הבינלאומית כשעל סיפונה 3 אנשי צוות - מפקד המשימה אלכסנדר סאמוקוטייב, ומהנדסי הטיסה אנדריי בוריסנקו ורון גארן. זו הטיסה ה-109 של החללית סויוז מאז טיסה המאוישת הראשונה בשנת 1967.

## הצוות
*  אלכסנדר סאמוקוטייב - מפקד
*  אנדריי בוריסנקו - מהנדס טיסה
*  רון גארן - מהנדס טיסה

### צוות גיבוי
*  אנטון שקאפלרוב - מפקד
*  אנטולי איוואנישין - מהנדס טיסה
*  דניאל ברבנק - מהנדס טיסה
## תיאור המשימה
במקור השיגור תוכנן ל-30 במרץ אך הוא נדחה עקב בעיוה טכנית.

חללית "סויוז TMA-21" שוגרה ב-4 באפריל 2011 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית הגיעה אל תחנת החלל הבין-לאומית ב-6 באפריל והתחברה למודול "פואיסק". באותה עת בתחנת החלל שהתה משלחת מס' 27 בפיקוד דמיטרי קונדרטייב.

לציון 50 שנים לטיסה של יורי גגרין (טיסה מאוישת ראשונה שבוצע על ידי בן אדם) החללית קיבלה שם ייעודי "יורי גגרין".

צוות החללית הצטרף למשלחת שהורחבה בעקבות כך ל-6 חברים. 

"סויוז TMA-21" נשארה מחוברת לתחנת החלל כחללית חירום. 

ב-16 בספטמבר 2011 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן.

## קישורים חיצוניים

* 
* מידע על הטיסה
* תיאור המשימה

קטגוריה:תוכנית סויוז
קטגוריה:2011 ברוסיה
ליאונרד הרזנברג

**ליאונרד ארתור "לן" הרזנברג** (באנגלית: **Leonard Arthur "Len" Herzenberg**;  5 בנובמבר 1931 - 27 באוקטובר 2013) היה אימונולוג יהודי-אמריקאי, גנטיקאי ופרופסור באוניברסיטת סטנפורד. תרומתו של הרזנברג לביולוגיה של התא היא שהצליח למיין סוגים של "תאי קיימא" לפי המאפיינים הספציפיים שלהם.

## קורות חיים
ליאונרד הרזנברג נולד בניו יורק, ארצות הברית. בשנת 1952 הרזנברג קיבל את התואר הראשון שלו בביולוגיה וכימיה בברוקלין קולג'. בשנת 1955 הוא קיבל את תואר הדוקטור שלו בביוכימיה (עם התמחות באימנולוגיה) מהמכון הטכנולוגי של קליפורניה. לאחר לימודיו של הרזנברג הוא עבד כדוקטור בחברה האמריקנית לסרטן כשעבד במכון פסטר שבצרפת. הרזנברג חזר לארצות הברית בשנת 1957 ועבד ב כפקיד בכיר במחלקת שירותי הבריאות לציבור במכון. הוא החל לעבוד באוניברסיטת סטנפורד בשנת 1959. בסופו של דבר הוא קיבל את התואר פרופסור לגנטיקה.

בשנת 1970 פיתח הרזנברג את מיון הסוגים של תאי גזע בוגרים לפי המאפיינים הספציפיים שלהם (מיון פלואורסצנטי-פעיל של התא - FACS) וחולל מהפכה בתחום האימונולוגיה ובביולוגיה של הסרטן והיווה הבסיס לטיהור תאי גזע בוגרים.

### חיים אישיים
הרזנברג ואשתו, לאונור "לי", מפעילים את המעבדה של הרזנברג באוניברסיטת סטנפורד. בתם של השניים, ג'נט "יאנה" הרצן, היא זמרת, משוררת והמייסדת של חברת התקליטים האמריקאית Motéma Music.

## פרסים
פרסים בהם זכה הרזנברג:
* פרס מפעל חיים, האיגוד האמריקאי לאימונולוגים, בשנת 1998;
* פרס אדווין פ. אולמן, האגודה האמריקנית לכימיה קלינית, בשנת 2002;
* פרס נוברטיס לאימונולוגיה, בשנת 2004;
* פרס מעבדות אבוט לאבחון באימונולוגיה קלינית, האגודה האמריקנית למיקרוביולוגיה, בשנת 2005;
* פרס קיוטו על עבודתו ותרומתו לביולוגיה של התא, בשנת 2006;
* פרס ספליני (Ceppellini), הקרן הבינלאומית למחקר ברפואה ניסיונית, בשנת 2007, קיבל את הפרס עם אשתו, לי הרזנברג, על תרומתם להכרה בינלאומית לרפואה;

## קישורים חיצוניים

* ליאונרד הרזנברג באתרה של אגודת האינאמורי; פרס קיוטו
* אתר הבית של ליאונרד הרזנברג בסטנפורד
* אתר המעבדה של ליאונרד ולי הרזנברג

קטגוריה:ערכים שבהם תבנית בריטניקה אינה מתאימה
קטגוריה:אימונולוגים יהודים אמריקאים
קטגוריה:מיקרוביולוגים יהודים אמריקאים
קטגוריה:ביוכימאים יהודים אמריקאים
קטגוריה:בוגרי ברוקלין קולג'
קטגוריה:בעלי תואר דוקטור מהמכון הטכנולוגי של קליפורניה
קטגוריה:סגל אוניברסיטת סטנפורד
קטגוריה:יהודים חברי האקדמיה הלאומית למדעים של ארצות הברית
קטגוריה:זוכי פרס קיוטו יהודים
קטגוריה:אמריקאים שנולדו ב-1931
קטגוריה:אמריקאים שנפטרו ב-2013
סויוז TMA-02M

**סויוז TMA-02M** היא חללית סויוז ששוגרה לחלל ב-7 ביוני 2011 מקוסמודרום בייקונור ונחתה ב-22 בנובמבר 2011. החללית שוגרה למפגש עם תחנת החלל הבינלאומית כשעל סיפונה 3 אנשי צוות - מפקד המשימה סרגיי וולקוב, ומהנדסי הטיסה סאטושי פורוקאווה ומייקל פוסום. זו הטיסה ה-110 של החללית סויוז מאז טיסה המאוישת הראשונה בשנת 1967.

## הצוות
*  סרגיי וולקוב - מפקד
*  סאטושי פורוקאווה - מהנדס טיסה
*  מייקל פוסום - מהנדס טיסה

### צוות גיבוי

*  אולג קונוננקו - מפקד
*  דון פטי - מהנדס טיסה
*  אנדרה קויפרס - מהנדס טיסה
## תיאור המשימה
חללית "סויוז TMA-02M" שוגרה ב-8 ביוני 2011 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית הגיעה אל תחנת החלל הבין-לאומית ב-10 ביוני והתחברה למודול "ראסווט". באותה עת בתחנת החלל שהתה משלחת מס' 28 בפיקוד אנדריי בוריסנקו.

זו הייתה הטיסה השנייה של חללית מדגם משופר "סויוז TMA-M".

צוות החללית הצטרף למשלחת שהורחבה בעקבות כך ל-6 חברים. בהמשך הם היו חלק של משלחת מס' 29

"סויוז TMA-02M" נשארה מחוברת לתחנת החלל כחללית חירום. 

ב-22 בנובמבר 2011 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן.

## קישורים חיצוניים

* 
* מידע על הטיסה
* תיאור המשימה

קטגוריה:תוכנית סויוז
קטגוריה:2011 ברוסיה
זעורה

**זַעוּרָה** (בערבית: **زعورة**) הוא כפר סורי עזוב הממוקם בחלקה הצפוני של רמת הגולן הישראלית, בגובה 720 מטר מעל פני הים, באגן הניקוז של נחל פרע. 

הכפר זעורה הוקם יחד עם הכפר עין פית בתחילת המאה ה-17 על ידי סורים עלווים והוא היה אחד משלושת הכפרים העלווים בגולן, כאשר השלישי הוא ע'ג'ר (ממערב לזעורה ועין פית, על גבול לבנון). לפי המפקד הסורי שנערך בשנת 1960 התגוררו בכפר 1,133 תושבים. מספר התושבים בשנת 1967 מוערך בכ-1,400. 

במהלך המערכה ברמת הגולן במלחמת ששת הימים, שכן הכפר על ציר הפריצה של חטיבה 8 (בפיקודו של אברהם מנדלר) ובקרבתו היו מתחמים מבוצרים של הצבא הסורי עליהם הגנו חיילי גדוד חי"ר 244 של חטיבה 723 הסורית. במהלך הקרב על קלע וזעורה הגדוד המוביל של חטיבה 8 טעה בניווט והמשיך לקלע (מדרום), אולם שאר החטיבה המשיכה לזעורה ובשעות אחר הצהריים כבשו את המתחם טנקים מגדוד 377 (אשר סופח לחטיבה 8) לאחר קרב קצר. כיבוש האזור ופריצת המתחמים המבוצרים אפשרו תנועה מזעורה אל הכבישים לכיוון מסעדה וצפון הרמה. 

כיום משמש אזור הכפר כשטח אימונים של צה"ל והגישה אליו היא בפנייה לכיוון דרום מכביש 99 באזור הקילומטר ה-20 (בין מפל סער למסעדה).

## הערות שוליים

קטגוריה:יישובים סוריים נטושים ברמת הגולן
יודנלאגר

ממוזער|שמאל|250px|יודנלאגר בקרקוב
ממוזער|שמאל|250px|יודנלאגר בקרקוב
**יודנלאגר**, בקיצור **יולאג** (בגרמנית: **Judenlager** או **Julag**, בעברית: "**מחנה היהודים**") היה מחנה ריכוז ארעי, שהוקם ליהודים  על ידי הנאצים בתקופת מלחמת העולם השנייה, לרוב בסמוך לאתרי מגוריהם (בתחילת המלחמה) ואחר כך בסמוך לאתרי גטאות ולאחר שחוסלו, בדרך כלל בשטח מצומצם של אותו גטו.

## היסטוריה
להבדיל ממחנות העבודה הרגילים (**Arbeitslager**) שהעסיקו מיליוני בני אדם בשטח "הרייך השלישי", לא הוקמו היודנלאגרים לכתחילה מטרות תמיכה במאמץ המלחמתי הגרמני, אלא כפתרון זמני עד למימוש השמדת היהודים ("הפתרון הסופי") לאוכלוסיית המחנה.

עם זאת, המונח הגרמני **Zwangsarbeitslager** (בגרמנית: מחנה עבודות כפייה) היה משותף למחנות הכפייה השונים וכלל בתוכו גם את היולאגים.

ביולאגים לא הייתה הנהלה יהודית עצמאית (יודנראט) כפי שהייתה בגטאות הגדולים, והמחנות התנהלו בפיקוח ופיקוד גרמניים ישירים, שנעזרו במשתפי פעולה מהאוכלוסייה המקומית.

מחנות עבודה אלו חוסלו במהלך השנים 1945-1943 ויושביהם נרצחו בדרכים שונות, או נשלחו למחנות השמדה.

מחנות מסוג זה היו בערי מזרח-אירופה, למשל:
* לבוב (מינואר 1943)
* טרנופול
* קרקוב

מחנות בעלי אופי דומה התקיימו גם בגרמניה עצמה, שם נועד המחנה להיות שלב מעבר לפני השילוח מזרחה למחנות ההשמדה, ולרוב היה התפתחות של בתי היהודים (judenhäuser - הגטאות שהקימו הנאצים בגרמניה עצמה). 

בין היולאגים בגרמניה היו:
*  מילברטסהופן (Milbertshofen) - מחנה שהוקם במינכן, ותיפקד כמחנה עבודה מ-17 במרץ 1941 ועד 19 באוגוסט 1942.
* מחנה הללרברג (Hellerberg)  בדרזדן, פעל בין נובמבר 1942 עד מרץ 1943
* קלן 
* אסן

## קישורים חיצוניים
* על יודנלאגר בלבוב, **האנציקלופדיה של הגטאות**, באתר יד ושם
* על יודנלאגר בברלין, אילזה סוניה טוצקה (Ilse Sonja Totzke), באתר יד ושם
* Semlin Judenlager 1941-1942

קטגוריה:מחנות עבודה
קטגוריה:גטאות בשואה
קטגוריה:השואה: מחנות ריכוז
קטגוריה:טרמינולוגיה נאצית
שבויים בלבנון

**שבויים בלבנון** הוא ספר עיון מאת העיתונאי והפובליציסט עפר שלח, פרשן ערוץ 10 ומעריב אשר בעברו שימש מפקד פלוגה בצנחנים במילואים ולחם במלחמת לבנון הראשונה, ויואב לימור, הפרשן הצבאי של ערוץ 1, העוסק במלחמת לבנון השנייה. הספר דן במלחמה בעיקר מזווית הראייה של מקבלי ההחלטות הבכירים שבצד הישראלי, ובהם ממשלת ישראל והמטה הכללי של צה"ל. אירועי המלחמה מתוארים בספר בעיקר מזווית זו, זולת מספר מהלכים בולטים, אותם ניתחו הכותבים ברמה יותר פרטנית ובהם קרב בינת ג'בייל, מבצע שינוי כיוון 11, מבצע משקל סגולי ומבצע חד וחלק.

הספר בוחן כיצד התרחשה חטיפת חיילי צה"ל בגבול לבנון בידי מחבלי חזבאללה, והאם ניתן היה למונעה. כמו כן מתאר הספר את מה שהמחברים מתארים ככשירות לקויה של צה"ל, אי מימוש התוכנית המבצעית ללחימה בחזבאללה, והזדמנויות שהוחמצו לסיום מהיר ומוצלח של המלחמה. הרקע שהוביל למלחמה והסיבות שהביאו לכישלון המקצועי שנחלו יחידות רבות של צה"ל נבחנים אף הם. הספר מתבסס על תחקירי צה"ל, פרוטוקולים של דיונים ומאות ראיונות עם שרים בממשלה, קצינים בכירים ומומחים מישראל ומחו"ל. הספר מתאר את הפיקוד העליון של הצבא כמי שהוכה בליקוי מאורות.

לדברי המחברים, הרמטכ"ל, רב-אלוף דני חלוץ, כמעט שלא נועץ בכלל בפורום המטה הכללי ולא טרח לכנסו. לפי הספר, מוצב הפיקוד העליון לא הופעל, ובדיונים לא היה מי שהעז לצייר לנוכחים את המצב נכוחה. ראש אגף המבצעים האלוף גדי איזנקוט, בעברו מפקד חטיבת גולני אשר שירת שנים ארוכות בלבנון, מצטייר מן הספר כאחד האלופים הבודדים במטה הכללי שהעזו לחלוק על הרמטכ"ל חלוץ, ועל המהלכים שהציע. ראייתו המפוכחת גרסה כי אין להגיב בלבנון מתוך כעס וכי יש לתקוף תשתיות לבנוניות ולהפעיל את תוכנית 'שוברת הקרח' שכללה תקיפה נרחבת של יעדי חזבאללה בלבנון. הספר סוקר בין השאר את התחקירים שביצע צה"ל לאחר המלחמה, ובהם התחקיר שביצע האלוף במילואים יורם יאיר לעוצבת הגליל, והדו"ח שהגיש האלוף במילואים עמירם לוין בנוגע לתפיסת ההפעלה של צה"ל במלחמה.

הפרשן הצבאי רון בן ישי מתח ביקורת על הספר וטען כי הוא מכיל מידע סודי שחשיפתו סייעה לחזבאללה.

## קישורים חיצוניים
* 
* .
* דף הספר באתר "טקסט"
* סקירה ביד לשריון

## הערות שוליים

קטגוריה:ספרי 2007
קטגוריה:ספרי עיון בעברית: מלחמות ישראל
קטגוריה:מלחמת לבנון השנייה: ספרים
קטגוריה:ספרי עפר שלח
קטגוריה:ספרי ידיעות ספרים
ג'ף למיר

**ג'ף למיר** (באנגלית: **Jeff Lemire**; נולד ב-21 במרץ 1976), הוא אמן וכותב קומיקס קנדי. הוא חיבר בין השאר את טרילוגיית Essex County וכן את The Underwater Welder, סוויט טות' ו-The Nobody. למיר ידוע בכתיבה בעלת אווירה עגמומית ומאפיינים אנושיים וקודרים. אווירה עצובה זו, מגובה פעמים רבות באיורים משורבטים חסרי תחכום, לעיתים בקווים גסים שהולמים את העלילה. למיר מצייר את רוב יצירותיו בשחור לבן.

## חייו האישיים
מתגורר בטורונטו, נשוי ואב לבן.

## ראשית חייו
למיר נולד וגדל בעיירה כפרית קטנה במחוז אסקס, אונטריו בסמיכות לאגם Saint Clair. בתחילה למד קולנוע, אבל לבסוף בחר בקומיקס כשהבין שבימוי סרטים לא התאים לאופיו המתבודד.

## קריירה
אחרי שהוציא באופן פרטי בהוצאת Ashtray Press את Lost Dogs אשר זיכה אותו בפרס Xeric ב-2005 התחיל להוציא למיר את יצירותיו ב-Top Shelf Productions. בין 2008 ל-2009 הוא הוציא את טרילוגיית Essex County בהוצאה זו. הטרילוגיה הייתה מועמדת לפרס אייזנר ולפרס Harvey.
בהמשך הקריירה שלו החל למיר לכתוב רצועת מדע בדיוני בשם Fortress ברבעון UR Magazine.
ב-2009 ורטיגו פרסמו את יצירתו של למיר The Nobody, סיפור בשני צבעים אודות זהות, פחד ופרנויה בקהילה קטנה. באותה שנה המשיך את הקריירה שלו בוורטיגו בשעה שהתחיל להוציא סדרה חודשית בשם Sweet Tooth
בניגוד לסגנונו טרם סדרה זו, סדרה זו צוירה בצבעים מלאים. אחרי כתיבת סדרה זו, החל למיר לכתוב במסגרת יקום DC. הקומיקס הראשון שכתב במסגרת זו היה החוברת החד פעמית היום הבהיר ביותר עם הדמות של Atom. את החוברת צייר האומן הטורקי Mahmud Asrar והיא נועדה לשמש כקרש קפיצה לדמות על מנת שיכנס למכלול Adventure Comics. למיר גם השיק מחדש את סדרת Superboy בשיתוף הדמות של Conner Kent. במסגרת עלילת Flashpoint הוא כתב את פרנקנשטיין (דמות של DC) ומיני סדרה בשם Creature of the unknown שנכללת בתוך Creature Commandos. במסגרת האיפוס מחדש של יקום DC ב-2011 הוא כתב את הסדרה הרצה של Animal Man. כמו כן כתב את Frankenstein, Agent of S.H.A.D.E.

## ספריו
### עבודות מוקדמות
### Top Shelf Production
**The Complete Essex County* (כריכה קשה, 512 עמודים, 2009, כולל בתוכו את Tales from the Farm. Ghost Storis ואת The Essex County Boxing Club
***The Sad and Lonely Life of Eddie Elephant Ears: A Tale from Essex County* (w/a, one-shot, 2008)
***The Country Nurse* (w/a, graphic novel, tpb, 128 pages, 2008, )
**[[Awesome (anthology)|Awesome 2: Awesomer]]*: "The Horseless Rider" (w/a, anthology graphic novel, tpb, 200 pages, 2009, )
**The Underwater Welder, [[נובלה]] גרפית, 224 עמודים, [[2012]], 

=== Vertigo === 
**The Nobody* [[נובלה גרפית]] בכריכה קשה. 144 עמודים, [[2009]]. 
**Sweet Tooth* סדרה 2009–[[2012]] נאספה בחמישה אוגדנים:
****Out of the Deep Woods* מאגדת את חלקים 1-5, 128 עמודים, 2010 
***In Captivity* מאגדת את חלקים 6-11, 144 עמודים, 2010, 
***Animal Armies* מאגדת את חלקים #12-17, 144 pages, 2011, 
***Endangered Species* מאגדת את חלקים #18-25, tpb, 176 עמודים, 2012, )
***Unnatural Habit* מאגדת את חלקים #26-32,, 160 עמודים, 2012, 
**[[House of Mystery (Vertigo)|House of Mystery]]* #18: "The Tale of Brutus the Bold" (a, with Matthew Sturges, 2009) collected in

## קישורים חיצוניים

* 

קטגוריה:קומיקסאים קנדים
קטגוריה:סופרים קנדים
קטגוריה:סופרי מדע בדיוני קנדים
קטגוריה:סופרי פנטזיה קנדים
קטגוריה:סופרי מתח ואימה
קטגוריה:קנדים שנולדו ב-1976
קוובנז'ניי ווליס

**קְווָבֶנְזֵ'נֵיי ווֹלִיס** (באנגלית: **Quvenzhané Wallis**; נולדה ב-28 באוגוסט 2003) היא שחקנית קולנוע וסופרת אמריקאית. בשנת 2012, היא כיכבה בתור האשפאפי בסרט הדרמה "חיות הדרום הפראי", עליו הייתה מועמדת לפרס האוסקר לשחקנית הטובה ביותר, והפכה ווליס בת ה-9 לשחקנית הצעירה ביותר בהיסטוריה שקיבלה מועמדות לפרס אוסקר, כמו גם לשחקנית הראשונה ילידת המאה ה-21 שהייתה מועמדת לפרס. היא כיכבה בתור אנני בנט בעיבוד של המחזמר "אנני" ב-2014, עליו קיבלה מועמדות לפרס גלובוס הזהב לשחקנית הטובה ביותר בסרט - קומדיה או מחזמר.

## ביוגרפיה
ווליס נולדה בעיר הוּמָה  שבלואיזיאנה לקולינדריה (לבית ג'קסון), מורה ולוונג'י ווליס האב, נהג משאית. יש לה שלושה אחים גדולים; אחות ושני אחים.

## קריירה
כשהייתה בת חמש שיקרה ווליס לגבי גילה כדי לקבל את התפקיד הראשי של הילדה האשפאפי בסרט "חיות הדרום הפראי", משום שהתפקיד הוגבל להיות מגיל שש. היא שבתה את ליבו של במאי הסרט בן זייטלין, וגברה על כ-4,000 ילדות שהתמודדו על התפקיד. ווליס זכתה להצלחה מסחררת על הופעתה, ובשנת 2013 עשתה היסטוריה כאשר הועמדה על ידי חברי האקדמיה האמריקאית לקולנוע לפרס אוסקר לשחקנית הטובה ביותר. ווליס בת ה-9 הייתה לשחקנית הצעירה ביותר בהיסטוריה שזכתה למועמדות לפרס אוסקר, לשחקנית הילדה האפרו-אמריקאית הראשונה שהייתה מועמדת לפרס זה, וכן לשחקנית הראשונה ילידת המאה ה-21 שהייתה מועמדת לפרס.

ווליס שיחקה גם בתפקיד הילדה מרגרט נורת'אפ בסרט "12 שנים של עבדות". בשנת 2014 כיכבה בתפקיד הראשי בסרט "אנני" - גרסה מחודשת לסרט "אנני" משנת 1982, לצד השחקנים קמרון דיאז, בובי קנאבלי, רוז ביירן, וג'יימי פוקס. באותה שנה דיבבה בסרט האנימציה "הנביא", המבוסס על הספר "הנביא" שכתב ג'ובראן ח'ליל ג'ובראן.

בשנת 2016 דיבבה בסרט המצויר "טרולים". בשנת 2019 החלה לגלם את דמותה של קיירה בסדרת הטלוויזיה "שחור-כזה", בעונתה השישית שעלתה בספטמבר.

בשנת 2021 החלה ווליס לגלם את קריסטל ג'ארט, דמות מרכזית בסדרה הדרמה "*Swagger" מבית [[אפל TV פלוס]].*

### ספרים
בשנת 2017 פרסמה ווליס את ספרה הראשון; "*A Night Out with Mama".* ב-19 ביוני 2018 הוציאה את ספרה השני: *"Shai & Emmie Star in Break an Egg!";* ב-9 באוקטובר 2018 הוציאה את הספר השני בסדרה *"Shai & Emmie Star in Dancy Pants!",* וב-15 בינואר 2019 שחררה את השלישי בסדרה: "*Shai & Emmie Star in To the Rescue!";* כולם יצאו תחת הוצאת הספרים סיימון אנד שוסטר.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות ילדות אמריקאיות
קטגוריה:סופרות אפרו-אמריקאיות
קטגוריה:אמריקאיות שנולדו ב-2003
קטגוריה:אמריקאים שנולדו ב-2003